ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
আগামীকাল উজ্জ্বলা দিবস উদযাপন উপলক্ষে ৫০০০টির বেশি এলপিজি পঞ্চায়েত কর্মসূচি আয়োজিত হবে
নতুন দিল্লি, ৩০ এপ্রিল, ২০২২
দারিদ্র সীমার নিচে থাকা প্রতিটি পরিবারে বিনামূল্যে রান্নার গ্যাস সংযোগ দিয়ে সামাজিক অন্তর্ভুক্তিকরণের লক্ষ্যে প্রধানমন্ত্রী উজ্জ্বলা যোজনা একটি গুরুত্বপূর্ণ পদক্ষেপ। প্রধানমন্ত্রী শ্রী নরেন্দ্র মোদী ২০১৬-র পয়লা মে উত্তরপ্রদেশের বাল্লিয়ায় এই কর্মসূচির সূচনা করেন। প্রধানমন্ত্রী উজ্জ্বলা যোজনার সাফল্য উদযাপনে কেন্দ্রীয় পেট্রোলিয়াম ও প্রাকৃতিক গ্যাস মন্ত্রক আগামীকাল  উজ্জ্বলা দিবস হিসেবে উদযাপনের সিদ্ধান্ত নিয়েছে।
এই উপলক্ষে তেল বিপণন সংস্থাগুলি ৫০০০টির বেশি এলপিজি পঞ্চায়েত কর্মসূচি আয়োজনের সিদ্ধান্ত নিয়েছে। এই কর্মসূচিতে রান্নার গ্যাস ব্যবহারের সুরক্ষা ও নিরাপত্তা তথা অভিজ্ঞতা বিনিময়ের ব্যবস্থা করা হয়েছে। আরও বেশি সংখ্যক গ্রাহকের কাছে রান্নার গ্যাস সংযোগ পৌঁছে দিতেও সর্বাত্মক প্রয়াস চালানো হবে। এলপিজি পঞ্চায়েত কর্মসূচি আয়োজনের পাশাপাশি উজ্জ্বলা যোজনার দ্বিতীয় পর্যায়ে নতুন রান্নার গ্যাস সংযোগ দেওয়ার কাজ চলছে। এই প্রসঙ্গে পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী রেকর্ড সময়ে আরও বেশি সংখ্যক দরিদ্র সুফলভোগীর কাছে রান্নার গ্যাস সংযোগ পৌঁছে দেওয়ার জন্য রাষ্ট্রায়ত্ত্ব তেল বিপণন সংস্থাগুলির প্রচেষ্টার প্রশংসা করেছেন। আগামীকাল উজ্জ্বলা দিবস উদযাপন উপলক্ষে বিভাগীয় প্রতিমন্ত্রী শ্রী রামেশ্বর তেলি আসামের ডিব্রুগড়ে উজ্জ্বলা দিবস উদযাপন অনুষ্ঠানে পৌরোহিত্য করবেন। তিনি এই যোজনার সুফলভোগীদের হাতে রান্নার গ্যাস সংযোগ সম্পর্কিত নথিপত্র তুলে দেবেন।
CG/BD/AS/
(Visitor Counter : 111
কৃষিমন্ত্রক
বিশ্বে বাজরা হাব হিসেবে ভারতকে পরিণত করতে কৃষক উৎপাদক সংগঠনগুলির বড় ভূমিকা রয়েছে
নতুন দিল্লি, ১৯ ফেব্রুয়ারি, ২০২২
দুবাই এক্সপো ২০২০-তে ভারতীয় প্যাভিলিয়নে খাদ্য, কৃষি ও জীবন-জীবিকা সম্পর্কিত যে পাক্ষিক কর্মসূচির আয়োজন করা হয়েছে, তার অঙ্গ হিসেবে ভারতে বাজরা উৎপাদন এবং মূল্য শৃঙ্খল ব্যবস্থায় মানোন্নয়ন সম্পর্কে একটি সেমিনারের আয়োজন করা হয়। এই সেমিনারে সরকারি আধিকারিক ও সংশ্লিষ্ট ক্ষেত্রের বিশেষজ্ঞরা বাজরা উৎপাদন ও তার প্রক্রিয়াকরণে ভারতীয় শিল্প সংস্থাগুলির কাছে যে সুযোগ-সুবিধা তৈরি হচ্ছে, সে সম্পর্কে আলোচনা করেন। সেমিনারে বাজরা রপ্তানির সম্ভাবনার বিভিন্ন দিক নিয়েও আলোচনা হয়। কেন্দ্রীয় কৃষি ও কৃষক কল্যাণ মন্ত্রকের অতিরিক্ত সচিব ডঃ অভিলক্ষ লিখি বলেন, আমরা স্টার্ট আপ এবং কৃষক উৎপাদক সংগঠনগুলিকে বাজরার মূল্য শৃঙ্খলে আরও গুরুত্বপূর্ণ ভূমিকা পালনের জন্য আহ্বান জানানোর পাশাপাশি দেশীয় ও আন্তর্জাতিক বাজারে একটি উপযুক্ত কাঠামো গঠনের আহ্বান জানায়, যাতে উৎপাদকদের সঙ্গে আরও নিবিড় যোগাযোগ গড়ে তোলা যায়।
উল্লেখ করা যেতে পারে, রাষ্ট্রসংঘের সাধারণ সভায় ভারত সহ ৭০টি দেশের একটি প্রস্তাব গৃহীত হয়েছে, যেখানে ২০২৩ সালকে আন্তর্জাতিক বাজরা বর্ষ হিসেবে ঘোষণা করা হয়েছে। আগামী বছর আন্তর্জাতিক স্তরে বাজরা বর্ষ উদযাপনের উদ্দেশ্যই হল মোটা জাতীয় এই দানাশস্যের স্বাস্থ্যগত ক্ষেত্রে উপকারিতা সম্পর্কে সচেতনতা বাড়ানো এবং জলবায়ুর পরিবর্তিত পরিস্থিতি অনুযায়ী উপযুক্ত কৃষিকাজ পদ্ধতি গ্রহণ।
মন্ত্রকের যুগ্ম সচিব শ্রীমতী শুভা ঠাকুর বলেন, আন্তর্জাতিক বাজরা বর্ষ উপলক্ষে আমরা মোটা জাতীয় দানাশস্য বাজরার পৌষ্টিক উপকারিতা ও মূল্য শৃঙ্খল সম্পর্কে একটি অভিযান গ্রহণের লক্ষ্যে অগ্রসর হচ্ছি। সেমিনারে নিউট্রিহাব সংস্থার মুখ্য কার্যনির্বাহী আধিকারিক ডঃ বি দয়াকর রাও বাজরার পৌষ্টিক উপকারিতা সম্পর্কে বলেন, মোটা জাতীয় এই দানাশস্যটির স্বাস্থ্যগত দিক থেকে একাধিক উপকারিতা রয়েছে এবং এই দানাশস্য স্থূলতা ও অপুষ্টি দূর করতে অত্যন্ত কার্যকর। বাজরায় ভিটামিন, খনিজ ও অন্যান্য পৌষ্টিক উপাদান রয়েছে, যা মলদ্বারে ক্যান্সার এবং বিভিন্ন ধরণের হৃদরোগ প্রতিরোধে সাহায্য করে।
কেন্দ্রীয় খাদ্য প্রক্রিয়াকরণ শিল্প মন্ত্রকের আর্থিক উপদেষ্টা শ্রী কুন্তল সেনশর্মা এই ক্ষেত্রে নীতিগত কর্ম পরিকল্পনার কথা উল্লেখ করেন। তিনি জানান, কেন্দ্রীয় অর্থমন্ত্রক এবছর বাজেটে এই ক্ষেত্রকে আরও শক্তিশালী করে তুলতে এবং অনুকূল নীতি গ্রহণের দিক থেকে দুটি প্রস্তাব গ্রহণ করেছে। এর একটি হল মাইক্রো এন্টারপ্রাইজ বা ছোট শিল্প সংস্থা গঠন এবং অন্যটি হল এধরণের শিল্প সংস্থাগুলির জন্য উৎপাদন সংযুক্ত উৎসাহভাতা বা পিএলআই কর্মসূচি শুরু করা।
এই সেমিনারে একাধিক স্টার্ট আপ ও কৃষক উৎপাদক সংগঠন যোগ দিয়ে কৃষি প্রযুক্তি সম্পর্কে তাদের বিভিন্ন উদ্ভাবনমূলক কৌশল প্রদর্শন করে। সেইসঙ্গে বাজরা ভিত্তিক বিভিন্ন ধরণের স্বাস্থ্যকর খাবার প্রদর্শিত হয়। দুবাই এক্সপো ২০২০-তে ভারতীয় প্যাভিলিয়নে খাদ্য, কৃষি ও জীবন-জীবিকা সম্পর্কিত যে পাক্ষিক কর্মসূচির আয়োজন করা হয়েছে, তা আগামী দোসরা মার্চ শেষ হবে।
CG/BD/AS/
(Visitor Counter : 107
রেলমন্ত্রক
আদর্শ স্টেশন কর্মসূচির আওতায় রেল স্টেশনগুলির আধুনিকীকরণ
নতুন দিল্লি, ৩০ জুলাই, ২০২১
রেল স্টেশনগুলির মানোন্নয়ন / আধুনিকীকরণ আদর্শ স্টেশন কর্মসূচির আওতায় পরিচালিত হয়। এই কর্মসূচির আওতায় স্টেশনগুলির মানোন্নয়ন বা আধুনিকীকরণ খাতে ব্যয় যাত্রী স্বাচ্ছন্দ্য সম্পর্কিত তহবিল থেকে মাটানো হয়। স্টেশন ভিত্তিক তবহিল বরাদ্দের পরিমাণ বা খরচের হিসেব রাখা হয় না। অবশ্য, জোন ভিত্তিক তহবিল বরাদ্দের হিসেবে রাখা হয়। সেই অনুযায়ী ২০২০-২১-এ পূর্ব রেলের জন্য বরাদ্দের পরিমাণ ছিল ১৮২ কোটি ১৩ লক্ষ টাকা এবং ২০২১-২২-এ বরাদ্দের পরিমাণ ১৭৮ কোটি ৭১ লক্ষ টাকা। একই ভাবে দক্ষিণ-পূর্ব রেলের জন্য ২০২০-২১-এ বরাদ্দের পরিমাণ ১০৯ কোটি ৮৯ লক্ষ টাকা এবং ২০২১-২২-এ বরাদ্দের পরিমাণ ১৭৩ কোটি ৩৭ লক্ষ টাকা।
আদর্শ স্টেশন কর্মসূচির আওতায় মানোন্নয়ন বা আধুনিকীকরণের জন্য ১ হাজার ২৫৩টি স্টেশনকে চিহ্নিত করা হয়েছে। এরমধ্যে, ১ হাজার ২০৬টি রেল স্টেশনের মানোন্নয়নের কাজ শেষ হয়েছে এবং বাকি স্টেশনগুলির কাজ চলতি ২০২১-২২ অর্থবর্ষে শেষ হবে বলে মনে করা হচ্ছে।
রাজ্যসভায় আজ এক লিখিত জবাবে এই তথ্য দেন রেলমন্ত্রী শ্রী অশ্বিনী বৈষ্ণ।
CG/BD/AS
(Visitor Counter : 102
বিজ্ঞানওপ্রযুক্তিমন্ত্রক
ন্যাশনাল ইনোভেশন ফাউন্ডেশনের উদ্ভাবিত পোর্টাল জাতির উদ্দেশে উৎসর্গ করেছেন ডাঃ হর্ষবর্ধন
নয়াদিল্লি, ১৪ জানুয়ারি, ২০২১
কেন্দ্রীয় বিজ্ঞান, প্রযুক্তি, ভূ-বিজ্ঞান, স্বাস্থ্য ও পরিবার কল্যাণ মন্ত্রী ডাঃ হর্ষবর্ধন বৃহস্পতিবার নতুন দিল্লিতে একটি উদ্ভাবনমূলক পোর্টাল জাতির উদ্দেশে উৎসর্গ করেছেন। কেন্দ্রের বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা ন্যাশনাল ইনোভেশন ফাউন্ডেশন এই পোর্টালটি তৈরি করেছে।
এই পোর্টালটি থেকে ইঞ্জিনিয়ারিং, কৃষি, স্বাস্থ্য ও পশু চিকিৎসা সংক্রান্ত ১ লক্ষ ১৫ হাজার উদ্ভাবনমূলক তত্ত্ব সম্পর্কে জানা যায়। বিদ্যুৎ, যন্ত্রবিদ্যা, গাড়ি, বৈদ্যুতিক ও বৈদ্যুতিন সামগ্রী, রাসায়নিক সামগ্রী, বস্ত্র বয়ন, কৃষি, ফসল মজুত রাখা, পশুপালন ইত্যাদি নানা বিষয়ে তথ্য এই পোর্টাল থেকে জানা যায়।
এই উপলক্ষে আয়োজিত অনুষ্ঠানে ডাঃ হর্ষবর্ধন বলেছেন, উদ্ভাবনমূলক কর্মকান্ড শুরু করার পেছনে আসল কৃতিত্ব প্রধানমন্ত্রী শ্রী নরেন্দ্র মোদীর। গত ৬ বছর ধরে দেশ জুড়ে উদ্ভাবনের একটি আবহ তৈরি হয়েছে। যাঁরা বিজ্ঞান ও প্রযুক্তির মাধ্যমে তাঁদের বিভিন্ন সমস্যা সমাধানের জন্য নানা উপায় বের করেছেন, মন্ত্রী সেইসব আত্মনির্ভর নাগরিকদের অভিনন্দন জানিয়েছেন।
ন্যাশনাল ইনোভেশন ফাউন্ডেশন এবং বিজ্ঞান ও প্রযুক্তি দপ্তরের উদ্যোগের প্রশংসা করে মন্ত্রী বলেছেন, ১ লক্ষ ১৫ হাজার উদ্ভাবনের মাধ্যমে দেশে আসলে উদ্ভাবনমূলক সংস্কৃতির সূচনা হয়েছে। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা এ বিষয়ে বলেছেন, গবেষণা ও উদ্ভাবনের পরিবেশ গ্রাম ও প্রত্যন্ত অঞ্চলে, বিশেষত উত্তর-পূর্বাঞ্চল, দ্বীপভূমি ও আদিবাসী অধ্যুষিত এলাকায় তৈরি হয়েছে। অনুষ্ঠানে ন্যাশনাল ইনোভেশন ফাউন্ডেশন – এর চেয়ারপার্সন ডঃ পি এস গোয়েল এবং সংস্কার নির্দেশক ডঃ বিপিন কুমার উপস্থিত ছিলেন। ছাত্রছাত্রী, শিল্পোদ্যোগী, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা, প্রযুক্তি-নির্ভর বাণিজ্য সংস্থা এবং বিভিন্ন পেশায় যুক্ত সাধারণ মানুষ এই পোর্টালে গুরুত্বপূর্ণ ভূমিকা রেখেছেন, যার মধ্য দিয়ে আত্মনির্ভর ভারত অভিযানের পথে আরও একধাপ এগোনো সম্ভব হয়েছে।
এই পোর্টালটি দেখতে হলে নীচের লিঙ্কে ক্লিক করুন –
https://static.pib.gov.in/WriteReadData/userfiles/1401_NIP%20Background.pdf
রেলমন্ত্রক
পূর্ণমাত্রায় যাত্রীবাহী ট্রেন পরিষেবা পুনরায় চালু হওয়ার বিষয়ে ব্যাখ্যা
নতুন দিল্লি, ১৩ ফেব্রুয়ারি, ২০২১
এপ্রিল মাসের নির্দিষ্ট তারিখ থেকে পূর্ণমাত্রায় যাত্রীবাহী ট্রেন পরিষেবা পুনরায় চালু হওয়ার বিষয়ে সংবাদ মাধ্যমে বেশ কিছু খবর প্রকাশিত এবং প্রচারিত হচ্ছে।
এ বিষয়ে গত কয়েকদিন ধরেই ধারাবাহিকভাবে গণমাধ্যমে ব্যাখ্যা দেওয়া হয়েছে । পুনরায় জানানো হচ্ছে যে সমস্ত ট্রেন পুনরায় চালু করার জন্য এ ধরনের কোনও তারিখ নির্ধারণ করা হয়নি।
রেলমন্ত্রক ট্রেনের সংখ্যা বাড়িয়েছে, তবে তা পর্যায়ক্রমে এই বৃদ্ধি করা হয়েছে ।
বর্তমানে ৬৫% ট্রেন চলাচল করছে। জানুয়ারিতে আরো ২৫০ টি ট্রেন চলাচল শুরু হয়েছে।একইভাবে, আগামী দিনে যথাক্রমে ট্রেনের সংখ্যা আরো বাড়ানো হবে।
ট্রেনের সংখ্যা বাড়ানোর সিদ্ধান্ত নেওয়ার ক্ষেত্রে প্রয়োজনীয় সকল সতর্কতামূলক ব্যবস্থা গ্রহণ করা হয়েছে এবং সব পক্ষের মতামত নেওয়া হচ্ছে।
এ বিষয়ে যে কোনও জল্পনা-কল্পনাকে উপেক্ষা করার জন্য সকলকে অনুরোধ করা হয়েছে। যখনই এই ধরনের কোন সিদ্ধান্ত নেওয়া হবে, গণমাধ্যমের সাহায্যে জনগণকে যথাযথভাবে অবহিত করা হবে।
মন্ত্রিসভারঅর্থনৈতিকবিষয়সংক্রান্তকমিটি
‘প্রধানমন্ত্রী উজ্জ্বলা যোজনা’র সুফলভোগীদের জন্য সিলিন্ডারপিছু ২০০ টাকা করে ভর্তুকি সহায়তার সিদ্ধান্ত কেন্দ্রীয় মন্ত্রিসভার
তবে বছরে সর্বোচ্চ ১২টি সিলিন্ডারপ্রতি এই সহায়তা দেওয়া হবে
নয়াদিল্লি, ২৪ মার্চ,২০২৩
‘প্রধানমন্ত্রী উজ্জ্বলা যোজনা’র সুফলভোগীরা এখন থেকে ১৪.২ কেজি রান্নার গ্যাসের সিলিন্ডারপিছু ২০০ টাকা হারে ভর্তুকি সহায়তা পাবেন। তবে, বছরে মাত্র ১২টি গ্যাস সিলিন্ডারের ক্ষেত্রেই এই ভর্তুকি সহায়তা দেওয়া হবে।
আজ এই মর্মে এক সিদ্ধান্ত গৃহীত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে।
প্রসঙ্গত উল্লেখ্য, গত পয়লা মার্চ, ২০২৩ তারিখ পর্যন্ত প্রাপ্ত তথ্য ও পরিসংখ্যানের ভিত্তিতে জানা গেছে যে ‘প্রধানমন্ত্রী উজ্জ্বলা যোজনা’র আওতায় সুফলভোগীর মোট সংখ্যা হল ৯ কোটি ৫৯ লক্ষ।
১২টি পর্যন্ত গ্যাস সিলিন্ডারপ্রতি প্রত্যেক সুফলভোগীকে ২০০ টাকা করে ভর্তুকি সহায়তা দেওয়ার ফলে ২০২২-২৩ অর্থ বছরে সরকারের ব্যয় হবে ৬,১০০ কোটি টাকা। আবার, ২০২৩-২৪ সালে এই খাতে ব্যয়ের মাত্রা গিয়ে দাঁড়াবে ৭,৬৮০ কোটি টাকায়। যোগ্য সুফলভোগীদের প্রত্যেকের ব্যাঙ্ক অ্যাকাউন্টে এই ভর্তুকি সহায়তার অর্থ সরাসরি জমা পড়ে। সরকারের পক্ষ থেকে রাষ্ট্রায়ত্ত ইন্ডিয়ান অয়েল কর্পোরেশন লিমিটেড, ভারত পেট্রোলিয়াম কর্পোরেশন লিমিটেড এবং হিন্দুস্তান পেট্রোলিয়াম কর্পোরেশন লিমিটেড ২০২২-এর মে মাস থেকে এই ভর্তুকি সহায়তা দিয়ে আসছে।
নানা ধরনের ভূ-রাজনৈতিক কারণে সাম্প্রতিককালে আন্তর্জাতিক বাজারে এলপিজি-র মূল্য অনেকটাই বৃদ্ধি পেয়েছে। এই পরিস্থিতিতে ‘প্রধানমন্ত্রী উজ্জ্বলা যোজনা’র সুফলভোগীদের বেশ কিছুটা সুরাহা দিতে সরকার নতুন করে এই ভর্তুকিদানের সিদ্ধান্ত নিল। দেশের গ্রামাঞ্চলে দরিদ্র ও বঞ্চিত মানুষদের দূষণমুক্ত জ্বালানির যোগান দেওয়ার প্রতিশ্রুতি পূরণে কেন্দ্রীয় সরকার ‘প্রধানমন্ত্রী উজ্জ্বলা যোজনা’র সূচনা করে ২০১৬-র মে মাসে। দরিদ্র পরিবারগুলির বয়স্কা মহিলার নামে বিনা খরচে এলপিজি সংযোগ পৌঁছে দেওয়ার কাজ শুরু হয়।
PG/SKD/DM/
(
উপ-রাষ্ট্রপতিরসচিবালয়
উপরাষ্ট্রপতি এইমস-এ শ্রী বাজপেয়ীর সঙ্গে দেখা করেছেন
নয়াদিল্লি, ১৮ জুন, ২০১৮
ভারতের উপরাষ্ট্রপতি শ্রী এম ভেঙ্কাইয়া নাইডু, আজ সপরিবারে নতুন দিল্লীর এইমস-এ প্রাক্তন প্রধানমন্ত্রী শ্রী অটল বিহারী বাজপেয়ীকে দেখতে যান। সেখানে চিকিৎসাধীন শ্রী বাজপেয়ীর স্বাস্হ্য পরিস্হিতি নিয়ে তিনি খোঁজখবর নেন।
হাসপাতালে শ্রী বাজপেয়ীর পরিবারের সদস্যদের সঙ্গেও উপরাষ্ট্রপতি কথা বলেন। প্রাক্তন প্রধানমন্ত্রীর শারিরীক অবস্হা সম্বন্ধে চিকিৎসকরা তাঁকে অবহিত করেন।
উপস্হিত চিকিৎসকরা উপরাষ্ট্রপতিকে জানান, শ্রী বাজপেয়ীর শারিরীক অবস্হা স্হিতিশীল এবং তাঁর স্বাস্হ্যের উন্নতি হচ্ছে। ১১ই জুন মুত্রনালীর সংক্রমনের জেরে তাঁকে এইমস-এ ভর্তি করা হয়েছিল।
CG/PB/NS/......
(Visitor Counter : 31
প্রধানমন্ত্রীরদপ্তর
শহীদ দিবসে শহীদদের প্রতি প্রধানমন্ত্রীর শ্রদ্ধা
নতুনদিল্লি, ২৩ মার্চ, ২০২০
প্রধানমন্ত্রী শ্রী নরেন্দ্র মোদী আজ শহীদ দিবসে ভগত সিং, সুখদেব এবং রাজগুরুকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ দেশ কৃতজ্ঞ চিত্তে তাঁদের আত্মবলিদানের কথা সর্বদা স্মরণ করবে। জয় হিন্দ।“
CG/CB
(Visitor Counter : 72
স্বাস্থ্যওপরিবারকল্যাণমন্ত্রক
মহারাষ্ট্র,কেরালা,পাঞ্জাব,কর্নাটক,গুজরাট এবং তামিলনাড়ুতে প্রতিদিন সংক্রমণের সংখ্যা বাড়ছে
কেন্দ্রীয় সরকার মহারাষ্ট্র এবং পাঞ্জাবে উচ্চ পর্যায়ের দল পাঠিয়েছে
ভারতে ২ কোটির বেশি কোভিড টিকা দেওয়া হয়েছে
গত ২৪ ঘণ্টায় ১৪ লক্ষের বেশি টিকা দেওয়া হয়েছে
নতুন দিল্লী, ৭ই মার্চ, ২০২১
দেশের ছয়টি রাজ্যে প্রতিদিন কোভিড-19 সংক্রমণ এর সংখ্যা বৃদ্ধি পাচ্ছে। এই রাজ্যগুলি হলো মহারাষ্ট্র,কেরালা,পাঞ্জাব,কর্নাটক,গুজরাট এবং তামিলনাড়ু। গোটা দেশে গত ২৪ ঘণ্টায় ১৮ হাজার ৭ শো ১১ টি যে নতুন করে সংক্রমণ হয়েছে তার মধ্যে ৮৪ দশমিক ৭১ শতাংশ এই রাজ্যগুলি থেকে।
মহারাষ্ট্র এখনো পর্যন্ত সংক্রমণের শীর্ষস্থানে রয়েছে গত ২৪ ঘণ্টায় নতুন করে সংক্রমিত হয়েছেন১০,১৮৭ জন।কেরালায় এই সংখ্যা ২,৭৯১ এবং পাঞ্জাবে ১,১৫৯ জন নতুন করে সংক্রমিত হয়েছেন।
যে সমস্ত রাজ্য এবং কেন্দ্রশাসিত অঞ্চলে নতুন করে সংক্রমণ বাড়ছে ,কেন্দ্রীয় সরকার সেই সমস্ত রাজ্যগুলির সঙ্গে যোগাযোগ রাখছে। মহারাষ্ট্র এবং পাঞ্জাবে সংক্রমণের হার বেশি হওয়ায় কেন্দ্র ইতমধ্যেই উচ্চ পর্যায়ের দল পাঠিয়েছে।
ভারতে এখন মোট এক্টিভ রোগীর সংখ্যা ১,৮৪,৫২৩।যা দেশের মোট সংক্রমিতের ১ দশমিক ৬৫ শতাংশ।
আজ সকাল ৭ টা পর্যন্ত দেশে মোট ২ কোটিরও বেশি  মানুষকে কোভিড-19 টিকা দেওয়া হয়েছে। যার মধ্যে ৬৯,৮২,৬৩৭ জন স্বাস্থ্যকর্মী প্রথম ডোজ এবং ৩৫,৪২,১২৩ জন স্বাস্থ্যকর্মী দ্বিতীয় ডোজ পেয়েছেন। ৬৫,৮৫,৭৫২ জন প্রথম সারির করোনা যোদ্ধা প্রথম ডোজ এবং ২,১১,৯১৮ জন প্রথম সারির করোনা যোদ্ধা পেয়েছেন দ্বিতীয় ডোজ। অন্যান্য অসুখ আছে ৪৫ বছরের উর্ধে এমন ৪,৭৬,০৪১ জন মানুষকে প্রথম ডোজের টিকা দেওয়া হয়েছে।অপরদিকে ষাটোর্দ্ধ ৩১,২৩,৮৭৩ জন প্রথম ডোজের টিকা পেয়েছেন।
৬ই মার্চ টিকাকরণের ৫০ তম দিনে মোট টিকা দেওয়া হয়েছে ১৪,২৪,৬৯৩ জন মানুষকে। যার মধ্যে ১১,৭১,৬৭৩ জন স্বাস্থ্যকর্মী এবং প্রথম সারির করোনা যোদ্ধা প্রথম ডোজের টিকা পেয়েছেন। ২,৫৩,০২০ জন স্বাস্থ্যকর্মী এবং প্রথম সারির করোনা যোদ্ধা দ্বিতীয় ডোজের টিকা পেয়েছেন।
গত ২৪ ঘন্টায় ১০০ জনের মৃত্যু হয়েছে। তার মধ্যে মহারাষ্ট্রতে ৪৭, কেরালায় ১৬ এবং পাঞ্জাবে ১২ জনের মৃত্যুর খবর পাওয়া গেছে। যা মোট মৃতের সংখ্যার ৮৭ শতাংশ।
১৯ টি রাজ্য এবং কেন্দ্রশাসিত অঞ্চল থেকে গত ২৪ ঘণ্টায় কোনো মৃত্যুর খবর পাওয়া যায়নি। রাজ্য ও কেন্দ্রশাসিত অঞ্চলগুলি হলো রাজস্থান, উত্তর প্রদেশ, চণ্ডীগড়, উত্তরাখন্ড, গোয়া, ওড়িশা, হিমাচল প্রদেশ, ঝাড়খন্ড, সিকিম, লাক্ষাদ্বীপ, লাদাখ, মণিপুর, মেঘালয়, নাগাল্যান্ড, দমন ডিউ, দাদরা নগরহাভেলী, ত্রিপুরা, মিজোরাম, আন্দামান ও নিকোবর দ্বীপপুঞ্জ এবং অরুনাচল প্রদেশ।
নারীওশিশুবিকাশমন্ত্রক
মিশন বাৎসল্যের মাধ্যমে ভিন্নভাবে সক্ষম শিশুদের সহায়তা
নয়াদিল্লি, ০৫ অগাস্ট, ২০২২
সুস্থায়ী উন্নয়নের লক্ষ্যমাত্রা অর্জনের জন্য শিশুদের সুরক্ষাকে অগ্রাধিকার দিয়ে মিশন বাৎসল্য প্রকল্পটির পরিকল্পনা করা হয়েছে। ২০১৫ সালে জুভেনাইল জাস্টিস  আইন এবং ২০১২ সালের প্রোটেকশন অফ চিল্ড্রেন ফ্রম সেক্সুয়াল অফেনসেস আইন অনুযায়ী এই প্রকল্প প্রণয়ন করা হয়। এর মাধ্যমে চাইল্ড কেয়ার ইন্সটিটিউশনগুলিতে বিশেষ চাহিদাসম্পন্ন শিশুদের জন্য পৃথক ব্যবস্থাপনা গড়ে তোলা হয়। যেসব শিশু শারীরিক বা মানসিক কারণে বিদ্যালয়মুখী হতে পারে না, তাদের জন্যই এই ব্যবস্থা। সংশ্লিষ্ট কেন্দ্রে বিশেষ প্রশিক্ষণপ্রাপ্ত শিক্ষক, থেরাপিস্ট এবং নার্স থাকেন। শিশুদের সুবিধার জন্য চিহ্ন ভাষা বা সাইন ল্যাঙ্গুয়েজ, স্পর্শ বর্ণমালা বা ব্রেইল অ্যালফাবেট সহ বিভিন্ন পদ্ধতি অবলম্বন করা হয়।
লোকসভায় আজ এক প্রশ্নের লিখিত জবাবে এই তথ্য জানিয়েছেন নারী ও শিশু কল্যাণ মন্ত্রী শ্রীমতী স্মৃতি জুবিন ইরানী।
PG/CB/SB
(Visitor Counter : 81
নারীওশিশুবিকাশমন্ত্রক
মহিলা ও শিশু বিকাশ মন্ত্রী শ্রীমতী মানেকা সঞ্জয় গান্ধী গার্হ্যস্থ হিংসা থেকে মহিলাদের সুরক্ষা আইন, ২০০৫ যথাযথভাবে রূপায়ণের জন্য রাজ্যগুলির প্রতি আহ্বান জানিয়েছেন
নয়াদিল্লি, ১৩ জুলাই ২০১৮
কেন্দ্রীয় মহিলা ও শিশু বিকাশ মন্ত্রী শ্রীমতী মানেকা সঞ্জয় গান্ধী পরিবারের মধ্যে মহিলাদের হিংসা থেকে সুরক্ষা দেওয়ার জন্য বৃহস্পতিবার সব রাজ্যের মুখ্যমন্ত্রীদের উদ্দেশে চিঠি লিখেছেন। তিনি মহিলাদের গার্হ্যস্থ হিংসা থেকে সুরক্ষা দিতে এই সংক্রান্ত আইনটি যথাযথভাবে রূপায়ণের আহ্বান জানিয়েছেন।
শ্রীমতী গান্ধী রাজ্যগুলিকে পর্যাপ্ত সংখ্যক মহিলা সুরক্ষা আধিকারিক নিয়োগের অনুরোধ জানিয়েছেন। তিনি বলেছেন যে, এইসব আধিকারিকদের বিষয়ে তথ্য প্রকাশ্যে জানিয়ে দেওয়া প্রয়োজন। অধিকাংশ রাজ্যে বিভিন্ন দপ্তরের আধিকারিকদের মহিলা সুরক্ষা সংক্রান্ত অতিরিক্ত দায়িত্ব দেওয়া হচ্ছে বলে তিনি জানতে পেরেছেন বলে শ্রীমতী গান্ধী জানান।
মন্ত্রী মহিলা সুরক্ষার কাজের জন্য পৃথক বাজেট বরাদ্দ করার জন্য রাজ্যগুলিকে অনুরোধ জানিয়েছেন। এছাড়া, মহিলা সুরক্ষা সংক্রান্ত আইনটির প্রাসঙ্গিক অংশগুলি স্থানীয় ভাষায় অনুবাদ করে প্রচারের পরামর্শও তিনি দিয়েছেন।
CG/PB/SB…
(Visitor Counter : 38
স্বাস্থ্যওপরিবারকল্যাণমন্ত্রক
স্বাস্থ্য ও পরিবার কল্যাণ মন্ত্রকের বাজেট পরবর্তী ওয়েবিনার উদ্বোধন করেছেন প্রধানমন্ত্রী
নয়াদিল্লি, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী স্বাস্থ্য ও পরিবার কল্যাণ মন্ত্রকের বাজেট পরবর্তী ওয়েবিনার উদ্বোধন করেছেন। তিনি সর্বজনীন প্রাথমিক চিকিৎসা পরিষেবায় ভারতের সক্ষমতা, অভিন্ন স্বাস্থ্য পরিষেবা পৌঁছে দিতে প্রযুক্তির প্রয়োগ, অভিনব স্বাস্থ্য পরিষেবা প্রদানে সরকারি-বেসরকারি সক্রিয় অংশীদারিত্ব, সুলভে সকলের কাছে স্বাস্থ্য পরিষেবা পৌঁছে দেওয়া প্রভৃতির কথা উল্লেখ করেন। ওয়েবিনারের সমাপ্তি অনুষ্ঠানে স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া ভাষণ দেন। এই উপলক্ষ্যে আয়ুষ মন্ত্রী স্রী সর্বানন্দ সোনোয়াল, স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার, নীতি আয়োগের সদস্য ডঃ ভি কে পল এবং আয়ুষ প্রতিমন্ত্রী ডঃ মহেন্দ্র মুঞ্জাপারা উপস্থিত ছিলেন।
বাজেট পরবর্তী এটি এ ধরনের পঞ্চম ওয়েবিনার, যেখানে প্রধানমন্ত্রী ভাষণ দিয়েছেন। এই ওয়েবিনারে একাধিক কেন্দ্রীয় মন্ত্রী, সরকারি ও বেসরকারি ক্ষেত্রের পেশাদার স্বাস্থ্য কর্মী, আধা-চিকিৎসা, নার্সিং, স্বাস্থ্য ব্যবস্থা পরিচালনা, প্রযুক্তি ও গবেষণার সঙ্গে যুক্ত সমস্ত প্রতিনিধিরা অংশগ্রহণ করেন। স্বাস্থ্য ক্ষেত্রে সরকারের বিভিন্ন উদ্যোগ এগিয়ে নিয়ে যেতে সংশ্লিষ্ট সবপক্ষকে সামিল করতে এই ওয়েবিনার আয়োজন করা হয়।
সমাপ্তি ভাষণে ডাঃ মান্ডভিয়া বলেন, এক সর্বাঙ্গীণ স্বাস্থ্য পরিষেবার লক্ষ্যে প্রধানমন্ত্রীর দূরদৃষ্টি স্বাস্থ্য পরিষেবার বিভিন্ন প্ল্যাটফর্মে সংযুক্তিকরণে দিশা দেখিয়েছে। আজকের এই চিন্তন শিবির সংশ্লিষ্ট সবপক্ষকে নাগরিক-কেন্দ্রিক নীতি গ্রহণে সময় মতো রূপরেখা প্রণয়নে সাহায্য করবে। তিনি আরও বলেন, মন্ত্রকের বিভিন্ন উদ্যোগ ও কর্মপরিকল্পনা সঠিক রূপায়ণে বেসরকারি ক্ষেত্র, আধা-সরকারি সংস্থা, বিশেষজ্ঞ ও সংশ্লিষ্ট সকল পক্ষকে যুক্ত করাই এ ধরনের ওয়েবিনার আয়োজনের উদ্দেশ্য।
ডাঃ মান্ডভিয়া বলেন, কেন্দ্রীয় বাজেট আগাম পেশ করার ফলে এখন তহবিল বরাদ্দ ও কর্মসূচি রূপায়ণগুলি আগে থেকেই শুরু করা সম্ভব হবে। এর ফলে, এই তহবিলের অর্থ খরচ যেমন সম্ভব হবে, তেমনই আগেভাগে পরিকল্পনা গ্রহণ করা হলে তহবিলের অর্থ অব্যবহৃত থাকবে না। স্বাস্থ্য ক্ষেত্রে সময় মতো সংস্কার সুনিশ্চিত করা হয়েছে, যাতে বিশ্ব মঞ্চে ভারত পিছিয়ে না পড়ে।
প্রযুক্তি, গবেষণা ও উন্নয়নের ভূমিকার কথা উল্লেখ করে ডাঃ মান্ডভিয়া বলেন, আজ ভারত টিকা সম্পর্কিত গবেষণায় বিশ্বের অগ্রণী দেশগুলির সঙ্গে সমানতালে এগিয়ে চলেছে। টেলি-মেডিসিন এবং আয়ুষ্মান ভারত ডিজিটাল মিশন স্বাস্থ্য পরিষেবা ক্ষেত্রে দেশে বিপ্লব ঘটাতে সাহায্য করবে। টেলি-পরামর্শের মাধ্যমে দেশের প্রত্যন্ত এলাকাগুলিতেও বিশেষজ্ঞরা স্বাস্থ্য পরিষেবা পৌঁছে দিচ্ছেন। আজ ভারত বিশ্বের অগ্রণী দেশের মধ্যে একটি, যেখানে ১৭ কোটিরও বেশি হেলথ আইডি বা স্বাস্থ্য পরিচয়পত্র রয়েছে।
তিনটি গুরুত্বপূর্ণ বিষয় নিয়ে এই ওয়েবিনারে পৃথক পৃথক সভার আয়োজন করা হয়। এগুলি হ’ল – আয়ুষ্মান ভারত ডিজিটাল মিশন; জাতীয় টেলি-মেডিসিন পরিষেবা ও ই-সঞ্জিবনী এবং টেলি-মেন্টাল হেলথ প্রোগ্রাম। এই ওয়েবিনারে স্বাস্থ্য ও পরিবার কল্যাণ সচিব শ্রী রাজেশ ভূষণ, আয়ুষ সচিব শ্রী বৈদ্য রাজেশ কোটেচা, স্বাস্থ্য ও পরিবার কল্যাণ মন্ত্রকের যুগ্মসচিব শ্রী লব আগরওয়াল সহ স্বাস্থ্য ও পরিবার কল্যাণ মন্ত্রক, আয়ুষ মন্ত্রক এবং সরকারি-বেসরকারি ক্ষেত্রের প্রতিনিধিরা যোগ দেন।
CG/BD/SB
(Visitor Counter : 116
শ্রমওকর্মসংস্থানমন্ত্রক
দেশে কর্মসংস্থানের সুযোগ বেড়েছে বলে জানালেন কেন্দ্রীয় শ্রম ও কর্মসংস্থান মন্ত্রী ভূপেন্দ্র যাদব
নতুন দিল্লি, ১২ ফেব্রুয়ারি, ২০২২
কর্মসংস্থান সমীক্ষার সাম্প্রতিক ত্রৈমাসিক প্রতিবেদন এবং ইপিএফও-র পে রোল ডেটার কথা উল্লেখ করে কেন্দ্রীয় শ্রম ও কর্মসংস্থান মন্ত্রী শ্রী ভূপেন্দ্র যাদব বলেছেন, দেশে কর্মসংস্থানের সুযোগ বাড়ছে এবং প্রধানমন্ত্রী শ্রী নরেন্দ্র মোদীর সুদক্ষ নেতৃত্বে সরকার সংগঠিত ও অসংগঠিত উভয় ক্ষেত্রের শ্রমিক শ্রেণীর কল্যাণে অঙ্গীকারবদ্ধ।
গুরুগ্রামে আজ কর্মচারী রাজ্য বিমা নিগমের ১৮৭তম বৈঠকে যোগ দিয়ে শ্রী যাদব বলেন, নিগমের হাসপাতালগুলিতে শ্রমিক শ্রেণীর মানুষের স্বাস্থ্য পরীক্ষা হয়েছে। বিভিন্ন উৎপাদন ইউনিট এবং ক্ষুদ্র ও মাঝারি ক্লাস্টারগুলিকে এবার ইউনিট হিসেবে গ্রণ্য করা হবে। নিগম এধরণের ক্লাস্টারগুলিতে কর্মরত শ্রমিকের স্বাস্থ্য পরীক্ষায় সবরকম সহযোগিতা দেবে। দেশের ১৫টি শহরে পরীক্ষামূলক ভাবে এধরণের স্বাস্থ্য পরীক্ষা শিবির আয়োজন করা হবে।
শ্রী যাদব আরও জানান, কর্মচারী রাজ্য বিমা নিগমের পড়ে থাকা প্রকল্পগুলির কাজ দ্রুত রূপায়ণে অগ্রাধিকার দেওয়া হবে। সেই সঙ্গে নিগমের হাসপাতালগুলি নির্মাণের কাজ আরও ত্বরান্বিত করা হবে। কর্মচারী রাজ্য বিমা নিগমের কর্মচারীদের পলিসি ট্রান্সফার প্রসঙ্গে মন্ত্রী জানান, স্বচ্ছতা বজায় রেখে এই কাজ সম্পন্ন করতে একটি ডিজিটাল পদ্ধতি গ্রহণ করা হচ্ছে।
এই উপলক্ষে শ্রী যাদব রাজ্য বিমা নিগমের দুটি ম্যানেজমেন্ট ড্যাশবোর্ডের সূচনা করেন। এর একটি হল প্রজেক্ট ড্যাশবোর্ড এবং অন্যটি হসপিটাল ড্যাশবোর্ড। তিনি বলেন, এই দুটি ড্যাশবোর্ড না কেবল নজরদারির কাছে সহায়ক হবে, সেই সঙ্গে বিভিন্ন প্রকল্পের রূপায়ণের কাজ আরও ত্বরান্বিত হবে।
রাজ্য বিমা নিগমের আজকের বৈঠকে শ্রী যাদেব ২০২১ প্যারালিম্পিক্স গেমসে স্বর্ণ পদক জয়ী শ্রী প্রমোদ ভগৎ এবং রৌপ্য পদক জয়ী শ্রীমতী ভাবিনা প্যাটেলকে অভিনন্দন জানান। তাদের এই সাফল্যের জন্য ১ কোটি ৫০ লক্ষ টাকার চেক তুলে দেওয়া হয়। কর্মচারী রাজ্য বিমা নিগমের পক্ষ থেকে তাদেরকে নিরন্তর সবরকম সহায়তার জন্য এই দুই ক্রীড়াবিদ মন্ত্রীকে ধন্যবাদ দেন।
বৈঠকে বিভাগীয় প্রতিমন্ত্রী শ্রী রামেশ্বর তেলি কৃষিকাজের সঙ্গে যুক্ত শ্রমিকদেরও চিকিৎসা সুবিধার আওতায় নিয়ে আসার পক্ষে সওয়াল করেন। দেশে শ্রমিক শ্রেণীর কল্যাণে যে সমস্ত কর্মসূচি গ্রহণ করা হয়েছে তার কথাও বিভাগীয় প্রতিমন্ত্রী জানান। বৈঠকে শ্রম ও কর্মসংস্থান সচিব শ্রী সুনীল বার্থওয়াল, কর্মচারী রাজ্য বিমা নিগমের মহানির্দেশক শ্রী মুখমীত সিং ভাটিয়া প্রমুখ উপস্থিত ছিলেন।
CG/BD/AS/
(Visitor Counter : 121
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ ভারতে ১০০ কোটি কোভিড-১৯ টিকা প্রদানের সাফল্য অর্জনকে প্রধানমন্ত্রী শ্রী নরেন্দ্র মোদীর নেতৃত্বে এক ঐতিহাসিক এব গর্বের মুহুর্ত হিসেবে বর্ণনা করেছেন
নয়াদিল্লী, ২১ অক্টোবর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীর নেতৃত্বে কোভিড-১৯ টিকা দানের ক্ষেত্রে ১০০ কোটিরও বেশি মানুষকে ডোজ দেওয়ার জন্য দেশবাসীকে অভিনন্দন জানিয়েছেন। তিনি বলেছেন, এটি একটি ঐতিহাসিক এবং গর্বের মুহুর্ত।
শ্রী অমিত শাহ একাধিক ট্যুইটে জানিয়েছেন যে “ঐতিহাসিক এবং গর্বের মুহুর্ত ! আজ, শ্রী নরেন্দ্র মোদীর দূরদর্শী নেতৃত্ব এবং নিতন্তর উৎসাহের মাধ্যমে ১০০ কোটি কোভিড-১৯ টিকা দেওয়ার লক্ষ্যমাত্রা অর্জন করে ভারত এক রেকর্ড তৈরি করেছে, যা সমগ্র বিশ্বের সামনে নতুন ভারতের অপরিসীম ক্ষমতার দিকটি পুনরায় পরিচিতিলাভ করেছে।”
কেন্দ্রীয় মন্ত্রী এই মাইল ফলক অর্জনে অবদান রাখার জন্য দেশের সকল বিজ্ঞানী, গবেষক এবং স্বাস্থ্যকর্মীদের প্রতি কৃতজ্ঞতা প্রকাশ করেছেন। তিনি বলেছেন, “আমি এই ঐতিহাসিক কৃতিত্বের জন্য দেশবাসীকে অভিনন্দন এবং সকল বিজ্ঞানী, গবেষক ও স্বাস্থ্যকর্মীদের ধন্যবাদ জানাই, তারা একাধিক প্রতিবন্ধকতা মোকাবিলা করে এই মহান কাজে অবদান রেখেছেন। প্রত্যেক ব্যক্তির নিরাপত্তা এবং স্বাস্থ্যের প্রতি অঙ্গীকারবদ্ধের জন্য শ্রী নরেন্দ্র মোদীকে অভিনন্দন।”
CG/SS /NS
(Visitor Counter : 106
আয়ুষ
কেন্দ্রীয় বাজেট ২০২০-২১ আয়ুষ ক্ষেত্রে বিকাশের পথ মজবুত করেছে বলে বিশেষজ্ঞদের মত
নতুন দিল্লি, ৭ ফেব্রুয়ারি, ২০২১
কেন্দ্রীয় বাজেট আয়ুষ ক্ষেত্রকে প্রসারিত করে এর পথ আরও মজবুত করেছে বলে বিশেষজ্ঞরা মনে করছেন।
গত সোমবার কেন্দ্রীয় অর্থমন্ত্রী নির্মলা সীতারামন সংসদে ২০২১-২২ অর্থবছরের বাজেট পেশ করে আয়ুষ মন্ত্রকের জন্য ২,৯৭০.৩০ কোটি টাকা বরাদ্দ করেছে। এই বরাদ্দের পরিমাণ আগের চেয়ে ৪০ শতাংশ বেশি।
আয়ুষ মন্ত্রকের পক্ষ থেকে গত ৪ ফেব্রুয়ারি আয়ুষ ক্ষেত্রের জন্য কেন্দ্রীয় বাজেটের প্রভাব নিয়ে এটি আলোচনা সভার আয়োজন করা হয়।
ন্যাশনাল মেডিসিনাল প্লান্টস বোর্ড, সম্প্রতি ঔষধি প্রকল্পের জন্য ৪ হাজার কোটি টাকা নির্ধারিত করে রেখেছে। এর পাশাপাশি ন্যাশনাল রিসার্চ ফাউন্ডেশন পাঁচ বছরের জন্য ১০ হাজার কোটি টাকা বরাদ্দ করে রেখেছে।
আয়ুষ বিতরণ ব্যবস্থার ক্ষেত্রে আয় গতবারের ১২২ কোটি টাকা থেকে বেড়ে এবছর ২৯৯ কোটি টাকা হয়েছে। এর পাশাপাশি, ২০২১-২২ আর্থিক বছরে বাজেট বরাদ্দের পরিমাণ বৃদ্ধি পায় আয়ুষকে আরও শক্তিশালী করবে বলে বিশেষজ্ঞরা মনে করছেন।
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং তাজিকিস্তানে এসসিও প্রতিরক্ষা মন্ত্রী পর্যায়ের বৈঠকে যোগ দেবেন
নয়াদিল্লী, ২৭ জুলাই, ২০২১
প্রতিরক্ষা মন্ত্রী শ্রী রাজনাথ সিং সাংহাই কো-অপারেশন অর্গানাইজেশন বা সাংহাই সহযোগী সংস্থা এর সদস্য দেশগুলির মধ্যে আয়োজিত প্রতিরক্ষা মন্ত্রীদের ২৭-২৯ জুলাই বার্ষিক বৈঠকে যোগ দিতে তাজিকিস্তানের দুশানবে সফরে রওনা হয়েছেন। এই বার্ষিক বৈঠকে এসসিও সদস্য দেশগুলির মধ্যে প্রতিরক্ষা সহযোগিতার বিষয়গুলি নিয়ে আলোচনা হবে। শ্রী রাজনাথ সিং আগামীকাল  এই বৈঠকে যোগ দেবেন।
এই সফরে প্রতিরক্ষা মন্ত্রী তাজিকিস্তানের প্রতিরক্ষা মন্ত্রী কর্নেল জেনারেল শেরালি মিরজোর সঙ্গে দ্বিপাক্ষিক বিভিন্ন এবং পারস্পরিক স্বার্থের বিষয় নিয়ে আলোচনা করবেন বলে মনে করা হচ্ছে।
এটি উল্লেখযোগ্য যে এ বছর এসসিও-এর সভাপতিত্বের দায়িত্বে রয়েছে তাজিকিস্তান। এরই অঙ্গ হিসেবে এসসিও সদস্যভুক্ত দেশগুলির মন্ত্রীপরিষদ ও আধিকারিক পর্যায়ে একাধিক বৈঠকের আয়োজন করা হয়েছে।
CG/ SS/NS
(Visitor Counter : 164
নারীওশিশুবিকাশমন্ত্রক
জুভেনাইল হোম
নয়াদিল্লি, ২২ নভেম্বর, ২০১৯
যে সমস্ত শিশুদের যত্ন ও সুরক্ষার প্রয়োজন এবং যেসব শিশুরা আইনি জটিলতায় রয়েছে, তদের ক্ষেত্রে ২০১৫ সালের নাবালক ন্যায়  আইন প্রযোজ্য। যদিও রাজ্য ও কেন্দ্রশাসিত অঞ্চলগুলির ওপর শিশুদের অধিকার রক্ষার মূল দায়িত্বটি ন্যস্ত রয়েছে। কিন্তু কেন্দ্রীয় নারী ও শিশু বিকাশ মন্ত্রক ‘চাইল্ড প্রোটেকশন সার্ভিস’ কর্মসূচির আওতায় যেসব শিশুরা প্রতিকূল পরিস্থিতির শিকার, তাদের সাহায্য করে। অসমে ৩৭টি হোমে ১৭৬৫ জন, ৩টি মুক্ত আশ্রয়-স্থল কেন্দ্রে ৫১ জন এবং দত্তক নেবার ২৩টি কেন্দ্রে ৬৯ জন নাবালক থাকে। পশ্চিমবঙ্গে ৭০টি হোমে ৪১৫৬ জন, ৪৯টি মুক্ত আশ্রয়-স্থলে ১২২৬ জন এবং দত্তক নেবার ২৩টি কেন্দ্রে ৩২৬ জন নাবালক থাকে। ত্রিপুরায় ২৩টি হোমে ৭১৭ জন, ২টি মুক্ত কেন্দ্রে ৫৮ জন এবং ৬টি দত্তক নেবার কেন্দ্রে ৪৯ জন নাবালক থাকে।
SSS/CB/SB
(Visitor Counter : 68